71. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΣΥΓΚΟΙΝΩΝΙΩΝ Αριθ. 122914 της 4/24 Ιουλ. 1984 (ΦΕΚ Β΄ 491) Αναθεώρηση αδειών οδήγησης και πτυχίων χειρισμού αγροτικών μηχανημάτων. Έχοντας υπόψη: 1.Το άρθρ. 97 του Νόμ. 614/77 (Φ.Ε.Κ. 167/τ.Α.16.6.77) «περί κυρώσεως του Κώδικα Οδικής Κυκλοφορίας», που ορίζει ότι τα της ισχύος των αδειών οδήγησης αγροτικών μηχανημάτων ρυθμίζονται με κοινές αποφάσεις των Υπουργών Γεωργίας και Συγκοινωνιών. 2.Την 168405/1525/2.11.77 (Φ.Ε.Κ.1139/τ.Β/ 1977) κοινή Απόφασή μας περί διαδικασίας έκδοσης αδειών οδήγησης αγροτικών μηχανημάτων, που προβλέπει την ανά 5ετία ή 10ετία, ανάλογα με την ηλικία των κατόχων, θεώρηση των αδειών οδήγησης και πτυχίων χειρισμού. 3.Την 111061/247/21.1.81 (Φ.Ε.Κ. 97/τ.Β/81) κοινή Απόφασή μας περί παρατάσεως του χρόνου θεώρησης των αδειών οδήγησης και των πτυχίων χειρισμού αγροτικών μηχανημάτων μέχρι 31.12.83. 4.Την 8715/82 (Φ.Ε.Κ. 474/τ.Β/82) κοινή Απόφαση του Πρωθυπουργού και του Υπουργού Συγκοινωνιών για «Ανάθεση αρμοδιοτήτων του Υπουργείου Συγκοινωνιών στους Υφυπουργούς Συγκοινωνιών». 5.Εισήγηση της Δ/νσης Εκμηχάνισης της Γεωργίας και Εκμετάλλευσης Μηχανικού Εξοπλισμού του Υπουργείου Γεωργίας, αποφασίζουμε: 1.Η αναθεώρηση των αδειών οδήγησης και των πτυχίων χειρισμού αγροτικών μηχανημάτων με βάση σχετικό πιστοποιητικό ιατρικής εξέτασης περί υγείας και σωματικής ικανότητας των κατόχων τους, θα γίνεται στις ακόλουθες περιπτώσεις: α)Εκτάκτως, όπως ορίζει η 118317/872/26.9.83 απόφασή μας. β)Τακτικά, κάθε 5 χρόνια, εφόσον ο κάτοχος της άδειας ή του πτυχίου είναι κωφάλαλος ή μονόφθαλμος ή έχει πάθηση ή ελαττωματικότητα σ’ ένα από τα άνω ή κάτω άκρα. Η πάθηση αυτή, όπως και η υποχρέωση της ανά πενταετία αναθεώρηση θα αναγράφεται στην άδεια ή το πτυχίο. Η πρώτη θεώρηση θα γίνει εντός 5ετίας από την προηγούμενη, ενώ αν έχει περάσει η 5ετία η πρώτη θεώρηση θα γίνει εντός 6μήνου από τη δημοσίευση της παρούσης. Σελ. 332,2244 Τεύχος 1452 Σελ. 68 γ)Τακτικά, κάθε 3 χρόνια, εφόσον ο κάτοχος της άδειας ή του πτυχίου είναι ηλικίας άνω των 65 ετών. Τούτο θα αναγράφεται στην άδεια ή το πτυχίο. Για τον υπολογισμό της ηλικίας θα λαμβάνεται υπόψη η 1η Ιανουαρίου του έτους γέννησης. Η πρώτη θεώρηση θα γίνει εντός 3ετίας από την προηγούμενη, ενώ αν έχει περάσει η 3ετία η πρώτη θεώρηση θα γίνει εντός 6μήνου από τη δημοσίευση της παρούσας. 2.Η άδεια ή το πτυχίο που δεν θα θεωρούνται σύμφωνα με τα προηγούμενα, θα ανακαλούνται ή θα αφαιρούνται και θα επιστρέφονται μετά την προσκόμιση πιστοποιητικού ιατρικής εξέτασης και την αναθεώρησή τους. Όποιος οδηγεί ή χειρίζεται αγροτικό μηχάνημα ενώ έχει ανακληθεί ή αφαιρεθεί η άδεια ή το πτυχίο του, τιμωρείται σύμφωνα με το άρθρ. 97 παρ. 3 του Κ.Ο.Κ. 16.Δ.γ.71 Γεωργικά Μηχανήματα 